Georgi Borissenko

Georgi Konstantinovitš Borissenko (vene keeles Георгий Константинович Борисенко; 25. mai 1922 Tšuhujiv – 3. detsember 2012 Taškent) oli Nõukogude Liidu maletaja, kirimale suurmeister (1965). 

Borissenko täitis klassikalises males meistrinormi 1950. aastal. Kaheksal korral mängis ta NSV Liidu meistrivõistluste finaalturniiril. Parimad tulemused: 12.–13. koht (1954) ja 12. koht (1964/1965).  

1960. aastal esindas ta Vene NFSV-d Leningradis peetud Läänemere maade turniiril, kus jagas 4.–5. kohta.

Kirimales jagas Borissenko esikohta kahel NSV Liidu meistrivõistlustel (1955–1957, 1960–1962) ja tuli teiseks maailmameistrivõistlustel (1962–1965).

Ta oli abielus naiste malesuurmeistri Valentina Borissenkoga.

Kategooria:Nõukogude Liidu maletajad
Kategooria:Nõukogude Liidu kirimaletajad
Kategooria:Sündinud 1922
Kategooria:Surnud 2012